CELEX: C2007/235/17
Language: sk
Date: 2007-10-06 00:00:00
Title: Vec C-349/07: Návrh na začatie prejudiciálneho konania, ktorý podal Supremo Tribunal administrativo 27. júla 2007 – Sopropé – Organizações de Calçado, Lda/Fazenda Pública

6.10.2007   
            
            
               SK
            
            
               Úradný vestník Európskej únie
            
            
               C 235/10
            
         Návrh na začatie prejudiciálneho konania, ktorý podal Supremo Tribunal administrativo 27. júla 2007 – Sopropé – Organizações de Calçado, Lda/Fazenda Pública
   (Vec C-349/07)
   (2007/C 235/17)
   Jazyk konania: portugalčina
   Vnútroštátny súd, ktorý podal návrh na začatie prejudiciálneho konania
   Supremo Tribunal administrativo
   Účastníci konania pred vnútroštátnym súdom
   
      Odvolateľka: Sopropé – Organizações de Calçado, Lda
   
      Odporca: Fazenda Pública
   Prejudiciálne otázky
   
               1.
            
            
               Je obdobie 8 (ôsmich) až 15 (pätnástich) dní stanovené článkom 60 ods. 6 Lei Geral Tributária (Všeobecného daňového zákona) a článkom 60 ods. 2 Regime Complementar do Procedimento de Inspecção Tributária (Doplňujúcich predpisov o konaní pred daňovým inšpektorátom), schválených zákonným dekrétom č 413/98 z 31. decembra 1998, pre ústne alebo písomné uplatnenie práva platiteľa dane na vypočutie, zlučiteľné so zásadou rešpektovania práva na obhajobu?
            
         
               2.
            
            
               Môže byť obdobie 13 (trinástich) dní počítaných od oznámenia vykonaného colnou správou dovozcovi v Spoločenstve (v danom prípade malému podniku obchodujúcemu s obuvou) pre uplatnenie jeho práva na prvé vypočutie do 8 (ôsmich) dní a dátumu oznámenia o platení dovozného cla do 10 (desiatich) dní, vo vzťahu k 52 dovozom obuvi z ďalekého východu v zovšeobecnenom systéme preferencií, vykonaným v období dva a pol roka (medzi rokom 2000 a polovicou roku 2002), považované za primerané pre dovozcu, pokiaľ ide o uplatnenie jeho právo na obhajobu?